

LATVIJAS ŠĶIRNES ZIRGU AUDZĒTĀJU ASOCIĀCIJA

Reģ.Nr.40008081480, Kalnabeites 8, Siguldas pagasts, Siguldas novads

**Latvijas ardeņu zirgu šķirnes audzēšanas programmas**

**rezultāti 2021. gadā**

# Latvijas ardeņu zirgu šķirnes audzēšanas programmas mērķis ir vietējās apdraudētās zirgu šķirnes – Latvijas ardeņu – saglabāšana.

Latvijas ardeņu šķirnes selekcijas un audzēšanas mērķis ir saglabāt apdraudētu, Latvijā izveidotu zirgu šķirni kā kultūrvēsturisku vērtību, kā neliela auguma, vientipiskus vezumnieku tipa zirgus ar spēcīgu uzbūvi, labiem ķermeņa platumiem.

**Biedrības «Latvijas šķirnes zirgu audzētāju asociācija» selekcijas un audzēšanas mērķu sasniegšanai izvirzīto uzdevumu izpilde 2021.gadā**

|  |  |  |
| --- | --- | --- |
| **N.p.k.** | **Programmā paredzētie uzdevumi** | **Uzdevumu izpilde 2020. gadā** |
| 1. | Veikt Latvijas ardeņu zirgu šķirnes saglabāšanai atbilstošu vaislas ķēvju un ērzeļu izlasi | Kopumā šķirnes saglabāšanai atbilst 17 dažāda vecuma dzīvnieki, kuru izlase veikta, balstoties uz tipiskuma un izcelsmes vērtējumu. No tiem “Ļauku attīstības plāna” pasākumam “Agrovide” apakšpasākumā Lauksaimniecības dzīvnieku ģenētisko resursu saglabāšana atzinumi izsniegti 11 zirgiem. |
| 2. | Novērtēt Latvijas ardeņu šķirnes zirgu tipu, eksterjeru un gaitu kvalitāti, lai noteiktu to atbilstību šķirnes saglabāšanai | Programmas īstenošanai ir izlasīti dzīvnieki ar atbilstošu tipu, kā arī vērtēts to eksterjers un tips. 2021.gadā nav novērtēti jauni dzīvnieki audzēšanas programmas ietvaros. |
| 3. | Ierobežot inbrīdingu šķirnē, realizējot individuālu pāru atlasi, un izmantojot radniecīgo uzlabotājšķirņu vaisliniekus ar saglabājamai šķirnei raksturīgu tipu. | Visiem dzīvniekiem, kuru īpašnieki piedalās audzēšanas programmā, tiek izstrādāti individuāli pāru atlases plāni, kuri tiek ieteikti.  Radniecīgo šķirņu ērzeļi vai to bioprodukts 2021.gadā nav izmantots. |

**Latvijas ardeņu zirgu šķirnes audzēšanas programmā iesaistītās audzētāju saimniecības 2021.gadā**

|  |  |  |
| --- | --- | --- |
| ***Īpašnieks*** | ***Zirgu skaits saglabāšanas programmā*** | ***Ganāmpulka numurs*** |
| Juridiska persona | 1 | LV0480647 |
| Fiziska persona | 2 | LV0605882 |
| Fiziska persona | 1 | LV0606983 |
| Fiziska persona | 1 | LV0247875 |
| Fiziska persona | 1 | LV0244708 |
| Fiziska persona | 2 | LV0615895 |
| Fiziska persona | 1 | LV0080958 |
| Juridiska persona | 1 | LV0201090 |
| Fiziska persona | 1 | LV0623467 |

**2021. gada pārraudzības datu apkopojums**

**Zirgu vērtēšana**

2021.gadā programmas ietvaros nav novērtēti zirgi. Vērtēšanai sagatavota Tautumeita LV001000004261, vērtēšana plānota 2022.gada martā.

**Atražošanas rādītāji**

Vēlamie atražošanas rādītāji nav sasniegti, nav iegūts neviens kumeļš.

Īstenoti pārojumi ar aukstasiņu tipa zirgiem ārpus programmas nosacījumiem:

Programmai atbilstoša ķēve LV001000001865 Bachata aplecināta ar Lietuvas vezumnieku zirgu šķirnes ērzeli LT004110399014 (LT) Suopis

Programmai neatbilstoša ķēve (Zviedrijas ardenis) Dunderbacke’s Glimra SE023023170054 aplecināta ar ērzeli Temors LV024966050004.

Programmai neatbilstoša ķēve (Polijas ardenis) Santa PL010510290015 aplecināta ar ērzeli Temors LV024966050004.

**Latvijas ardeņu zirgu šķirnes ģenētiskie resursi**

Latvijas ardeņu zirgu šķirnes kā vietējās apdraudētās zirgu šķirnes saglabāšanu veicina iekļaušana “Ļauku attīstības plāna” pasākuma “Agrovide” apakšpasākumā *Lauksaimniecības dzīvnieku ģenētisko resursu saglabāšana.* 2021.gadā sagatavoti un izsniegti atzinumi **11** zirgiem, iekļaujot šķirnes ģenētiskajos resursos.

|  |  |  |
| --- | --- | --- |
| **ID Nr** | **Zirga vārds** | **Ganāmpulka Nr.** |
| LV001000002907 | Mārtiņš | LV0605882 |
| LV001000002900 | Maija | LV0605882 |
| LV024966050005 | Cigle | LV0247875 |
| LV060698350001 | Mimi | LV0606983 |
| LV004192650005 | Jašma | LV0480647 |
| LV001000002909 | Milēdija | LV0244708 |
| LV001000004261 | Tautumeita | LV0080958 |
| LV001000001264 | Deksters | LV0615895 |
| LV012302350008 | Dūna | LV0615895 |
| LV024966050004 | Temors | LV0623467 |
| LV001000001865 | Bachata | LV0201090 |

**Šķirnes popularizēšanas pasākumi**

2021. gadā Latvijas vietējo apdraudēto un citu šķirņu zirgu skatē “Nacionālais dārgums 2021” tika demonstrēta Latvijas ardeņu šķirnes saglabāšanas programmā iekļauta ķēve Jašma LV004192650005. Skatītājiem tika sniegta informācija par šķirnes vēsturi un saglabāšanu. Demonstrējumu varēja vērot tiešsaistē.

Vērojams intereses pieaugums programmas īstenošanā no audzētāju puses, kas daļēji saistāms ar Latvijas ardeņu zirgu šķirnes iekļaušanu “Ļauku attīstības plāna” pasākuma “Agrovide” apakšpasākumā Lauksaimniecības dzīvnieku ģenētisko resursu saglabāšana. Programmas veiksmīgai realizācijai zirgu jāatjauno vaislas ērzeļu sertifikāti, jāizskata iespēja iekļaut programmā programmai atbilstošu ērzeļu pēcnācējus no citu aukstasiņu šķirņu tīršķirnes ķēvēm.

Biedrības “Latvijas šķirnes zirgu audzētāju asociācija”

Valdes priekšsēdētāja

A. Luse

01.03.2021